Document ID: 32008R0116

KOMISIJAS REGULA (EK) Nr. 116/2008
(2008. gada 28. janvāris),
ar ko groza Padomes Regulu (EK) Nr. 423/2007 par ierobežojošiem pasākumiem pret Irānu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 423/2007 (1) un jo īpaši tās 15. panta 1. punkta a) un b) apakšpunktu,
tā kā:
(1)
Saskaņā ar 2. pantu Regulā (EK) Nr. 423/2007 minētās regulas I pielikumā ir jāuzskaita preces un tehnoloģijas, arī programmatūra, kas ir Kodolmateriālu piegādātāju valstu grupas un Raķešu tehnoloģiju kontroles režīma sarakstos, kā arī citas preces un tehnoloģijas, ko aizliegts pārdot, piegādāt sūtīt vai eksportēt Irānā atbilstīgi tam, kā noteikusi Apvienoto Nāciju Organizācijas Sankciju komiteja vai ANO Drošības padome. Minētā papildu noteikšana nav veikta.
(2)
Tomēr saskaņā ar 2. pantu Regulā (EK) Nr. 423/2007 Eiropas Savienības Kopējā militārā ekipējuma sarakstā (2) iekļautās preces un tehnoloģijas nav jāiekļauj I pielikumā.
(3)
Lai vienkāršotu piemērošanu, I pielikumā Regulai (EK) Nr. 423/2007 jānorāda preces un tehnoloģijas, uz kurām attiecas aizliegums, izdarot atsauci uz I pielikumu Padomes Regulai (EK) Nr. 1334/2000, ar ko nosaka Kopienas režīmu divējāda lietojuma preču un tehnoloģiju eksporta kontrolei (3).
(4)
Zviedrija lūdza iekļaut sarakstā, kas dots III pielikumā Regulai (EK) Nr. 423/2007, tās tīmekļa vietni, kurās norādīta kompetentās iestādes, un Igaunija un Ungārija lūdza izdarīt labojumu attiecībā uz to tīmekļa vietnēm,
IR PIEŅĒMUSI ŠO REGULU.
1. pants
1. Ar šo I pielikumu Regulai (EK) Nr. 423/2007 aizstāj ar šīs regulas I pielikuma tekstu.
2. Ar šo III pielikumu Regulai (EK) Nr. 423/2007 aizstāj ar šīs regulas II pielikuma tekstu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 28. janvārī

Labels: 5
14
7
3
12
18